МБДОУ «Детский сад № 1 «Радуга» г. Гудермес

Гудермесского муниципального района»

Кхетош-кхиорхошна йукъехь бина къовсам

«Нохчийн сийлахь йо1»

Социальный педагог:

Асхабова Х.У

Апрель – 2021

Кхетош-кхиорхошна йукъехь бина къовсам

*«Нохчийн сийлахь йо1»*

**1алашо:** Вайн нохчийн г1иллакхаш берашна довзийтар, хьалха хилла нохчийн дахаре бераш бигар, церан дагчохь дикачу х1умане безам кхоллабан.

**Цхьанакхетар д1аадахъаран кеп:**

1*. Видеоролик «Нохчийн сийлахь йо1»*

*2. Хезаш бу мукъам «Зама» (Ахмадова Аминат)*

*(Къовсаман декъахой чубог1у)*

**Д1ахьошъерг:** Де дика хуьлда, сан хьоме доттаг1ий! Нохчийн къоман угаре боккха бахам йо1 ю. Дуьххьара йо1ах йиша хуьлу, т1аккха х1усамнана, нана. Нохчийн йо1 гуттара кхиош хилла цо доьзал кхио безий хууш.

Тахана вай гулдалар бахьна вайн Нохчийн йо1ца долу г1иллакх а, лелар а, хелхар а муха хила деза довзийтар, ткъа хуушдерг карладаккхар.

Вайн таханлера къовсаме ц1е ю *«Нохчийн сийлахь йо1».*

Ткъа къовсамийн декъахой мах хадор бу Висимбаева Миланас а, Джабраилова Ухманс а. Вайн къовсамехь пхиъ номинаци ю:

*1 номинаци «Уггаре хаза йо1»*

*2 номинаци «Уггаре хьекъал долуш йо1»*

*3 номинаци «Уггаре каде йо1»*

*4 номинаци «Уггаре говза йо1»*

*5 номинаци «Уггаре хаза халха йолу йо1»*

**Д1ахьошъерг:** Массо адамийн шен корматалла а, говзалла а хуьлу. Цхьаммо хаза хелхар до, вукхо дика йиш локху, ткъа кхечара байташ юьйцу, иштта кхин д1а а. Тахана вайна хуур уггаре дукха номинацешкахь хьамма толам боккхур бу.

*1 номинаци «Уггаре хаза йо1»*

**Д1ахьошъерг:** Кхетош-кхиорхоша гайта деза хаза бола, йелар, лелар. Массо рог1-рог1ана йола а луш, шаьш гайта х1инца.

*2 номинаци «Уггаре хьекъал долуш йо1»*

**Д1ахьошъерг:**Шолг1ачу номинацехь аша гайта деза шайна кицанаш хаар, иштта нохчийн г1иллакхийн маь1на а, бусулба дин а.

*Кицанаш*

1. «Г1иллакхех бен хуур дац йо1 дика муьлхарг ю»;

2. «Хаза йо1 тиша коч йоьхча а, товш хуьлу»;

3. «Хьайга далург нахе де ма ала»;

4. «Сакхт доцуш доттаг1 лаха хьо г1ертахь, и воцуш вуьсур ву хьо»;

5. «Х1уманна мало ечо юьхь а парг1ат юьлу»;

6. «Хабар дукха дийцинчо болх к1езиг бина»;

7. «Аьхка мало - 1ай хало»;

8. «Безамо 1ехийнарг - догк1еда хуьлу, бахамо 1ехийнарг – дог1аьржа хуьлу».

*Маь1на*

1. Новкъахь вог1уш воккханиг а, жиманиг а хилча, жиманиг муьлхачу аг1ор хотта веза?

2. Хи мала волчу хенахь, и дезаш воккханиг а, жиманиг а велахь дуьххьара хьанга д1акховдо деза хи?

3. Зудчун а, йо1ан а к1удалийн х1ун билгало хилла?

*Бусулба дин*

1. Ислам дин маса б1ог1ам т1аьхь лаьтташ ду?
2. Вайн Мухьаммад Пайхмара (Д.с.м.х.) Къур1ан яздарца Аллах1а 1аламат гайтина, ткъа кхи х1ун 1аламаташ девза шуна?
3. Муьлха деза денош ду вайн Ислам динехь?
4. Ислам динан коьрта жайна «Къур1ан» маса суратах лаьтташ ду?
5. Муьлхачу б1ешарахь даьржина бусулба дин Нохчийчохь?

*3 номинаци «Уггаре каде йо1»*

**Д1ахьошъерг:** Дика жоьпаш дара аш делларш. Дела реза хила шуна! Х1инца вайн уггаре самукъане хан т1екхаьчна. Ас дуьйцуш дерг ловзар дацахь а,  
цигахь ч1ог1а самукъа долуш хила к1ентийн а, мехкарийн а. И дера бу белхи. Белхех вахара ч1ог1а хаза 1едал хилла. Цигахь гулбеллачара поппар хьокхуш а, т1арг1а къажбеш а, хьажк1аш йохуш а хилла. Амма тахана вай хьаьжк1аш йохуш белхий бийр бу. Иза дукхахьолехь къона йо1рийн цхьанакхетар хилла. Дукхахдолу к1ентийн а, йо1рийн а цханакхетар я хин йистехь, я белхахь хилла. Цигахь билгала йолуш хилла каде а, г1иллакхе а йолу йо1.

*(Белхи д1аболалуш «Деши, дети 1енахьара» ц1е йолу къинхьегамийн эшар цолало)*

*4 номинаци «Уггаре говза йо1»*

**Д1ахьошъерг:** Вайн мехкарий хьаьжк1аш яьхна бевлий. Яьхна йолу хьаьжк1ах 1ахьар доккху, ткъа 1ахьарех тайп-тайпана даар до. Тахана йийр йолу яах1ума «1ахьарийн галнаш» ю. Шу 1алашо хила еза и 1ахьар галнаш дукха а, дика а ян.

(«Нохчийн йо1» Элина Муртазова)

*5 номинаци «Уггаре хаза халха йолу йо1»*

Д1ахьошъерг:

Нохчийн хелхар, ма хаза хета!

Нохчийн хелхар, ма дукха деза!

Дехийла хьо адам мел деха,

Дезийла хьо дахар мел деза…

**Д1ахьошъерг:** Шу х1инца кхетта хир ду шаьш х1ун дийр ду. Т1аьххьарлера номинацехь хелхар бал боккхура бу. Иштта билгал йоккхура ю уггаре хаза халха йолу йо1.

*(Мехкарий рог1-рог1ана хелха бовлу)*

**Д1ахьошъерг:** Вайн къовсам чакхбели. Х1инца вайна хуур ду *«Нохчийн сийлахь йо1»* ц1е йолу къовсамехь толам баьккхинарш муьлш бу.

*(Жюри къовсамех лаьцна йистхуьлу, т1аккха толам баьккхинчарна грамоташ ло)*